**COSU nr. 761 /13 .04.2023**

**APROB**

**MINISTRUL SĂNĂTĂȚII**

**Prof. Univ. Dr. Alexandru Rafila**

**REFERAT DE APROBARE**

Centrul operativ pentru situații de urgență din cadrul Ministerului Sănătății, denumit în continuare COSU, este organizat și funcționează în baza OUG nr. 21/2004 aprobată cu modificări și completări prin Legea nr. 15/2005, cu modificările și completările ulterioare, HG nr. 1491/2004, cu modificările și completările ulterioare, HG nr. 557/2016 privind managementul tipurilor de risc, cu modificările si completarile ulterioare și OMS nr. 632/2005 privind înființarea Centrului operativ pentru situații de urgență al Ministerului Sănătății.

Prevederile art. 2 din OMS nr. 632/2005 stabilesc că personalul COSU desfășoară activitate în cadrul programului normal al Ministerului Sănătăţii, cu excepția situaţiilor de urgenţă, ceea ce presupune că activitatea nu se desfășoară **permanent, pe criteriul 24h/24h, 7 zile din 7**, **așa cum își desfășoară de fapt activitatea** personalul acestei structuri în baza OMS nr. 1115/2020 privind Regulamentul de organizare și funcționare a Ministerului Sănătății, cu modificările și completările ulterioare - COSU fiind constituit ca structură tehnico-operativă de monitorizare cu activitate permanentă.

În conformitate cu OUG nr. 21/2004 aprobată cu modificări și completări prin Legea nr. 15/2005, cu modificările și completările ulterioare, HG nr. 1491/2004 modificata si completata si HG nr. 557/2016 privind managementul tipurilor de risc, cu modificarile si completarile ulterioare -anexa nr. 5, **Ministerul Sanatatii este autoritate responsabilă in cadrul careia se constituie si funcționeaza un centru operativ pentru situatii de urgentă, structura cu activitate permanentă, in vederea indeplinirii permanente a funcțiilor de monitorizare, evaluare, instiințare, prealarmare, alertare si coordonare tehnica operațională a intervențiilor in situații de urgență, in domeniile de competență ale ministerului**.

Totodata, prevederile **art. 3 din OMS nr. 632/2005** stabilesc că „Centrul operativ pentru situaţii de urgenţă al Ministerului Sănătăţii se organizează prin introducerea în structura sa a Centrului naţional de supraveghere şi control al bolilor transmisibile din cadrul Institutului de Sănătate Publică Bucureşti” **desi,** **inca din anul 2009 prin Legea 329 și prin Hotărârea de Guvern nr 1414 s-a înființat Institutul Național de Sănătate Publică ce are in structura Centrul Național de Supraveghere și Control al Bolilor Transmisibile (CNSCBT)**, centru național care asigură coordonarea profesională specifică pe plan național a Institutului.

Prin prezentul Ordin propunem reglementarea modului de organizare si functionare a Centrului operativ pentru situații de urgență al Ministerului Sănătății, astfel încât **să reflecte situația existentă, în principal activitatea cu caracter permanent a COSU si faptul că, încă din anul 2009, Centrul Național de Supraveghere și Control al Bolilor Transmisibile (CNSCBT) este structură integrantă a Institutului Național de Sănătate Publică.**

Având in vedere cele mai sus menționate, propunem abrogarea Ordinului ministrului sănătății nr. 632/2005 privind înfiinţarea Centrului operativ pentru situaţii de urgenţă al Ministerului Sănătăţii.

Ținând cont de cele mai sus menționate a fost elaborat prezentul ***proiect de Ordin* *privind organizarea și funcționarea Centrului operativ pentru situaţii de urgenţă al Ministerului Sănătăţii*** pe care, dacă sunteți de acord, vă rugăm să-l aprobați.

Cu deosebită consideratie,

**DIRECTOR GENERAL**

**DR. COSTIN ILIUȚĂ**

**S.C.O.S.U.**

**Șef Serviciu**

**Mariana Stanciu**